CELEX: C2005/281/22
Language: sl
Date: 2005-11-12 00:00:00
Title: Zadeva C-345/05: Tožba Komisije Evropskih skupnosti proti Portugalski republiki, vložena 21. septembra 2005

12.11.2005   
            
            
               SL
            
            
               Uradni list Evropske unije
            
            
               C 281/12
            
         Tožba Komisije Evropskih skupnosti proti Portugalski republiki, vložena 21. septembra 2005
   (Zadeva C-345/05)
   (2005/C 281/22)
   Jezik postopka: portugalščina
   Komisija Evropskih skupnosti, ki jo zastopata R. Lyal in M. Afonso, zastopnika, z naslovom za vročanje v Luxembourgu, je 21. septembra 2005 na Sodišče Evropskih skupnosti vložila tožbo proti Portugalski republiki.
   Tožeča stranka Sodišču predlaga, naj:
   
               1.
            
            
               Razglasi, da Portugalska republika s tem, da je ohranila v veljavi davčne določbe, v skladu s katerimi je oprostitev obdavčitve dobičkov od odplačnega prenosa nepremičnin za lastno in stalno prebivanje davčnega zavezanca ali njegove družine, kot je določena v členu 10(5) Código do Imposto sobre o Rendimento das Pessoas Singulares — Zakona o davku na dohodek fizičnih oseb — predmet pogoja določenega v točki a) iste določbe, in sicer da se tako pridobljeni dobički reinvestirajo v pridobitev nepremičnin na portugalskem ozemlju, ni izpolnila obveznosti iz členov 18 ES, 39 ES, 43 ES in 56(1) ES, in členov 28, 31 in 40 Sporazuma o Evropskem gospodarskem prostoru.
            
         
               2.
            
            
               Portugalski republiki naloži plačilo stroškov.
            
         Tožbeni razlogi in bistvene trditve
   Pogoj v skladu s katerim je treba dobiček od prodaje nepremičnine namenjene za lastno in stalno prebivanje davčnega zavezanca ali njegove družine, reinvestirati v pridobitev druge nepremičnine na portugalskem ozemlju očitno predstavlja oviro za izvrševanje temeljnih svoboščin, ki jih zagotavljata Pogodba ES in Sporazum EGP.
   Pojasnil in utemeljitev Portugalske republike glede tega pogoja, ni mogoče sprejeti.